**Conditii generale privind contractarea**

In conformitate cu Legea energiei electrice si a gazelor naturale nr. 123/2012, conditiile generale

privind contractarea sunt:

Art. 58

Obligatia de contractare

(1) La cererea scrisa a unui client final, furnizorul este obligat sa comunice, in scris, intr-un interval de

cel mult 15 zile lucratoare, o oferta privind conditiile echitabile de furnizare a energiei electrice, care

contine, obligatoriu, pretul de furnizare, termenii de plata si data-limita de incheiere a contractului de

furnizare, elaborat in conformitate cu reglementarile emise de autoritatea competenta.

(11) Furnizorul nu are dreptul de a denunţa unilateral contractele de furnizare de energie electrică

încheiate cu clienţii finali.

(2) Fără a aduce atingere Legii nr. 193/2000 privind clauzele abuzive din contractele încheiate între

profesionişti şi consumatori, republicată, cu modificările şi completările ulterioare şi Ordonanţei de

urgenţă a Guvernului nr. 34/2014 privind drepturile consumatorilor în cadrul contractelor încheiate cu

profesioniştii, precum şi pentru modificarea şi completarea unor acte normative, contractul de

furnizare negociat şi încheiat în baza prevederilor alin. (1) este valabil o perioadă nedeterminată sau pe

o perioadă convenită de părţi şi trebuie să conţină cel puţin următoarele elemente:

a) identitatea şi adresa furnizorului;

b) preţurile/tarifele şi serviciile oferite, nivelul de calitate a serviciilor oferite, precum şi termenul

prevăzut pentru racordarea iniţială, după caz;

c) tipurile de servicii de mentenanţă oferite, dacă este cazul;

d) mijloacele prin care se pot obţine informaţii actualizate privind toate preţurile/tarifele aplicabile,

inclusiv cele pentru mentenanţă, după caz;

e) durata contractului, condiţiile de reînnoire şi de întrerupere a serviciilor şi a contractului şi dacă

există dreptul de reziliere fără costuri a contractului;

f) eventualele compensaţii şi modalitatea de rambursare aplicabilă în cazul în care nu sunt îndeplinite

nivelurile de calitate a serviciilor prevăzute în contract, inclusiv în cazul facturării inexacte şi realizate

cu întârziere;

g) modalităţile de iniţiere a procedurilor de soluţionare a litigiilor, îh conformitate cu prevederile art.

57 alin. (1) şi art. 62 alin. (1) lit. h6);

h) informaţii privind drepturile clienţilor, inclusiv privind soluţionarea plângerilor şi toate informaţiile

prevăzute la lit. a)-g), comunicate în mod clar în facturi sau pe paginile de internet ale operatorilor din

sectorul energiei electrice.

(3) Clientul final are dreptul de a denunta unilateral contractul de furnizare, cu notificare transmisa

furnizorului de energie electrica cu cel putin 21 de zile inainte, cu respectarea conditiilor contractuale.

(4) Furnizorul este indreptatit sa rezilieze contractul in urmatoarele cazuri:

a) sustragerea de energie electrica constatata prin hotarare judecatoreasca definitiva;

b) neplata facturilor;

c) alte situatii prevazute de legislatia in vigoare.

(5) Furnizorul este indreptatit sa solicite unui client final constituirea de garantii financiare pentru o

perioada de consum echivalent de maximum un an in cazul constatarii, conform prevederilor legale in

vigoare, a unor actiuni menite sa denatureze in orice fel indicatiile echipamentelor de masurare sau sa

sustraga energia electrica prin ocolirea echipamentelor de masurare din partea acestuia. Modalitatea de

constituire a garantiilor financiare este prevazuta in contractele-cadru de furnizare a energiei electrice

si/sau in alte reglementari emise de ANRE.

(6) Refuzul constituirii garantiilor prevazute la alin. (5) da dreptul furnizorului sa solicite operatorului

de distributie deconectarea clientului final de la retea.

In conformitate cu Regulamentului de furnizare a energiei la clientii finali aprobat prin Ordin

ANRE nr. 235/2019, conditiile generale privind contractarea sunt:

Art. 10.

În vederea furnizării energiei electrice, clientul final parcurge următoarele etape:

a) în cazul unui loc de consum nou, clientul final obţine avizul tehnic de racordare sau, după caz,

certificatul de racordare al locului de consum la reţeaua electrică de interes public, conform

prevederilor reglementarilor în vigoare, după care se adresează unui furnizor de energie electrică şi

procedează conform prevederilor lit. b) şi c);

b) în cazul unui loc de consum existent, clientul final poate alege una dintre ofertele-tip publicate de

furnizor sau poate solicita acestuia o ofertă personalizată, negociabilă, privind condiţiile comerciale şi

preţul de furnizare sau poate recurge la selectarea ofertei furnizorului prin proceduri specifice de

licitaţie/achiziţie publică;

c) după ce clientul final acceptă condiţiile de furnizare propuse de furnizor în maximum 5 zile de la

data transmiterii de către clientul final a documentelor prevăzute la art. 15, părţile încheie contractul

de furnizare a energiei electrice.

Art. 11.

(2) Contractul de furnizare a energiei electrice intră în vigoare la data prevăzută în cuprinsul acestuia,

iar alimentarea cu energie electrică de către OR a locului de consum respectiv este asigurată pentru

perioada coexistenţei contractului de furnizare, încheiat în condiţiile prezentului regulament, cu cel de

reţea.

(3) Contractul de furnizare se încheie, de regulă, pentru un loc de consum. În cazul în care clientul

final are mai multe locuri de consum pentru care furnizorul este acelaşi, se poate încheia un singur

contract de furnizare pentru toate sau o parte dintre locurile de consum, conform înţelegerii părţilor

contractante. Contractul de furnizare conţine în anexe datele specifice fiecărui loc de consum, iar

includerea/excluderea unui loc de consum din contract se face prin act adiţional.

Art. 13.

(1) Furnizarea energiei electrice către clientul final se realizează în temeiul contractului de furnizare şi

dacă pentru locul de consum respectiv există contract/contracte de reţea încheiat/încheiate de către

furnizor sau de către clientul final, conform reglementărilor în vigoare, cu excepţia situaţiilor

reglementate în mod distinct de către ANRE. Contractul de reţea se încheie pentru o perioadă

nedeterminată, cu excepţia cazurilor în care clientul solicită o durată limitată, şi încetează doar în

condiţiile prevăzute în contract. Contractul de reţea încheiat de către clientul final cu OR se poate

încheia şi în lipsa contractului de furnizare şi rămâne valabil şi la schimbarea furnizorului.

Art. 15.

(1) Pentru încheierea contractului de furnizare a energiei electrice, solicitantul trebuie să prezinte

furnizorului cel puţin următoarele documente:

a) cererea de încheiere a contractului; în cazul solicitantului care alege o ofertă-tip, în cerere trebuie să

se precizeze opţiunea acestuia privind oferta aleasă;

b) copia actului de identitate/certificatului de înregistrare la Oficiul Naţional al Registrului Comerţului

al solicitantului;

c) copia actului de proprietate sau a altui document care atestă dreptul de folosinţă al solicitantului

asupra spaţiului care face obiectul locului de consum respectiv, din care, la solicitarea şi pentru

protecţia clientului final, se pot şterge/anonimiza părţi nerelevante pentru activitatea de furnizare a

energiei electrice; în cazul în care documentul atestă un drept de folosinţă temporară asupra acestui

spaţiu printr-un act încheiat cu proprietarul, solicitantul trebuie să prezinte acordul scris al

proprietarului de drept pentru încheierea contractului de furnizare a energiei electrice, dacă această

menţiune nu se regăseşte înscrisă în actul doveditor al dreptului de folosinţă;

d) certificatul de racordare sau avizul tehnic de racordare, dacă OR nu a emis certificatul de racordare,

şi convenţia de exploatare, în situaţia în care OR consideră că este necesară. Acestea pot fi anexate

contractului de furnizare după încheierea acestuia, dar înainte de data începerii furnizării energiei

electrice.

(2) Furnizorul poate renunţa la solicitarea prezentării actelor în original, caz în care solicitantul trebuie

să dea o declaraţie pe propria răspundere că documentele prezentate sunt conforme cu originalele.

(3) Transmiterea documentelor prevăzute la alin. (1) se poate realiza şi pe cale electronică, cu

respectarea legislaţiei în vigoare.

Art. 17.

(2) Furnizorul nu poate condiţiona furnizarea energiei electrice către clientul final de achiziţionarea

sau de plata de către acesta a altor produse/servicii care nu fac obiectul contractului de furnizare a

energiei electrice.

Art. 20.

(1) La cererea clientului final a unei oferte de furnizare, furnizorul este obligat să comunice, în scris, în

termen de maximum 15 zile lucrătoare de la data primirii cererii, o ofertă privind condiţiile de

furnizare a energiei electrice pe piaţa concurenţială, care conţine cel puţin: preţul de furnizare,

condiţiile şi termenii de plată, perioada de valabilitate a ofertei de furnizare şi data-limită de încheiere

a contractului de furnizare.

Art. 24.

(1) Contractul de furnizare a energiei electrice încetează în oricare dintre următoarele situaţii:

a) la încetarea perioadei de valabilitate a contractului;

b) prin acordul de voinţă al ambelor părţi contractante;

c) prin denunţarea unilaterală de către clientul final;

d) prin reziliere.

(2) În situaţia prevăzută la alin. (1) lit. a) furnizorul notifică clientul final cu privire la încetarea

contractului de furnizare, cu cel puţin 30 de zile înainte de data efectivă de la care contractul de

furnizare încetează. Notificarea poate fi comunicată clientului final în anexa la factură.

(3) Furnizorul sau, după caz, clientul final are obligaţia să notifice OR cu privire la încetarea

contractului de furnizare, cu minimum 5 zile lucrătoare înainte de data efectivă de la care contractul de

furnizare încetează.

Art. 26.

(1) Contractul de furnizare a energiei electrice poate fi reziliat de către furnizor, în următoarele situaţii:

a) sustragerea de energie electrică de către clientul final, constatată prin hotărâre judecătorească

definitivă;

b) neplata de către clientul final a facturilor emise conform contractului, la termenele şi în condiţiile

prevăzute în contract, urmată de întreruperea alimentării cu energie la locul/locurile de consum în

condiţiile art. 35 alin. (2) şi (3);

c) încetarea dreptului de folosinţă al clientului final (calitatea de deţinător/chiriaş/concesionar) aferent

locului/locurilor de consum care fac obiectul contractului de furnizare a energiei electrice, cu excepţia

prevăzută la art. 12 alin. (4) şi (5);

d) alte situaţii prevăzute de actele normative în vigoare.

(2) În situaţia prevăzută la alin. (1) lit. a) rezilierea are loc de drept la data constatării faptei prin

hotărâre judecătorească definitivă.

(3) În situaţiile prevăzute la alin. (1) lit. b), c) şi d) rezilierea contractului se face cu notificarea

clientului final cu minimum 15 zile înainte şi doar dacă, în această perioadă, clientul final nu a

remediat cauzele care au stat la baza notificării de reziliere. Notificarea trebuie să cuprindă data la care

se reziliază contractul de furnizare a energiei electrice.

(4) Prin derogare de la prevederile alin. (3), în situaţia prevăzută la alin. (1) lit. c), dacă noul deţinător

de drept de folosinţă aferent locului/locurilor de consum încheie contract de furnizare a energiei

electrice cu alt furnizor de energie electrică, vechiul furnizor reziliază contractul de furnizare la data

primirii notificării de la OR de încetare a contractului de reţea.